Pasaulio korespondencinių šachmatų taurė

Pasaulio korespondencinių šachmatų taurė  - tai ICCF, organizuojamos  pasaulio  šachmatų susirašinėjant taurės varžybos. Jos įprastai vyksta  trimis etapais: ketvirtfinalių, pusfinalių, finalo turnyruose. Finalo nugalėtojas iškovoja pasaulio korespondencinių šachmatų  taurę.
  
Dviejų pirmųjų taurių nugalėtojas patekdavo į Pasaulio korespondencinių šachmatų čempionato finalą,  vėliau į kandidatų turnyrus. Kiti finalų dalyviai, priklausomai nuo užimtos vietos, ar surinktų taškų, priimami į  pasaulio čempionato kandidatų, pusfinalių, ar ketvirtfinalių turnyrus.   

Korespondencinių šachmatų varžybų pasaulio taurei laimėti ketvirtfinalių ir pusfinalių nugalėtojai apdovanojami knygomis. Pasaulio taurės laimėtojas ir dalyviai, užėmę varžybų pasaulio taurei laimėti finale antrąsias ir trečiąsias vietas, apdovanojami atitinkamai aukso, sidabro ir bronzos medaliais bei piniginiais prizais.

ICCF organizuoja ir  pasaulio korespondencinių šachmatų taurės varžybas veteranams.

Istorija
ICCF pasaulio korespondencinių šachmatų  taurės varžybos laiškais tradiciniu paštu prasidėjo  1968 m.   Jose dalyvavo 1921 žaidėjas iš 42 šalių. Finalo turnyras (15 dalyvių) vyko 1973-1977 m.  Nugalėtoju tapo Karl Heinz Mederis –(Vakarų Vokietija) - 13 tšk. iš 14., antrą vietą užėmė Vilhelmas Rupas (Austrija) – 12 tšk., trečias – Valentin Molchanovas (SSRS) – 11 tšk.

Antrosios pasaulio taurės  varžybose dalyvavo 2103 žaidėjai. Jie 194 turnyruose (po 7-11 dalyvių)  varžėsi dėl kelialapių į pusfinalius. Iš 16-kos pusfinalių, kuriuose (1974-1977)  žaidė po 15-ka žaidėjų, nugalėtojai pateko į finalą, kuris vyko  1977-1983. Jame nugalėjo G.S. Nesis (SSRS) – 12,5 iš 16, o 2-4  vietas užėmė: V.M. Antonas (Rytų Vokietija), K.H. Mederis (Vakarų Vokietija) ir M. Lekrogas (Prancūzija) – po 11,5 tšk.  ,

Atsiradus galimybei internetu žaisti šachmatų partijas, varžybų vykdymo būdas keitėsi. Pradžioje bandyta žaisti laiškais  elektroniniu paštu:  taip buvo žaidžiamas 12-tos taurės finalas, prasidėjęs 2005 m..  

Nuo 2004 m., žaidžiant 14 –osios taurės ketvirtfinalius,  pradėtas naudoti serveris, o 2008 m. jau naudotas žaidžiant 11-osios taurės finalą.. 

Nuo 2008 m. ICCF organizuoja ir  veteranų pasaulio taurės varžybas.

Pasaulio taurės turnyrų ypatumai
Laikui einant ICCF taurės varžybų  organizavimo tvarkos kito. Pastarosios, įsigaliojusios nuo 2019 m. nuostatos:
 Nuo 2020 m. pasaulio taurės turnyro finalas vyks kas 4-ius metus (iki tol - kas dvejus metus}. Jo pradžia skelbiama antrajame, o prasideda trečiajame ar ketvirtajame metų ketvirtyje. 
 Kiekvienas etapas trunka  dvejus metus.
 Ketvirtfinalio turnyrai susideda iš 7-11; pusfinalio iš 9-13, o  finalo iš 9-15 dalyvių. Jie vienu metu žaidžia su visais savo turnyro žaidėjais.
 Visi ketvirtfinalio ir pusfinalio turnyrai prasideda tą pačią dieną.
 Tiktai turnyro nugalėtojas patenka į sekantį etapą. Ketvirtfinalių ir pusfinalių nugalėtojai apdovanojami prizais. Juos gauna iki pusės finalo dalyvių.
 Finalo laimėtojas įgyja teisę dalyvauti sekančios pasaulio korespondencinių šachmatų taurės finale. Finalinio turnyro dalyviai įgyja teisę žais sekančios korespondencinių šachmatų pasaulio taurės pusfinalyje.
 Be to, finalo dalyviai gauna teisę žaisti Pasaulio korespondencinių šachmatų čempionato:  ketvirtfinalio, pusfinalio, ar kandidatų turnyruose.

Dalyvių patenkančių į  pusfinalį kiekis priklauso nuo bendro dalyvių skaičiaus ketvirtfinaliuose. Pusfinaliuose 1-ąją vietą užėmę dalyviai patenka į taurės finalinį turnyrą.

Nors kiekvienam žaidėjui vienu metu leidžiama dalyvauti neribotame ketvirtfinalių kiekyje, tačiau iš jų jis gali patekti  tik į du to paties čempionato pusfinalius ir tik į vieną finalą.

Atranka
Žaidėjai gali registruotis į  varžybas per savo nacionalines federacijas, arba kai yra galimybės: per tiesioginio registravimosi sistemą.

Dalyviai skirstomi į ketvirtfinalius bei pusfinalius, prisilaikant kiek galima daugiau atsitiktinės tvarkos, bet atsižvelgiama ir į geografinį žaidėjų išsibarstymą, turimą kvalifikaciją bei  reitingą.

Pasaulio taurės nugalėtojai

Lietuvos šachmatininkų pasiekimai 
Iki 2019 m. geriausiai iš Lietuvos žaidėjų pasirodė Valentinas Normantas, kuris 6-osios pasaulio korespondencinių šachmatų taurės finale, surinkęs 11 tšk. iš 16-kos, užėmė 3-ią vietą. 

Finaluose dar žaidė:  Robertas Sutkus, penktosios Taurės varžybose, užėmęs  6-ąją  vietą (6,5 tšk. iš 11)
, Visvaldas Šaltis ketvirtojoje, užėmęs 7-ąją (9 tšk.), Gediminas Voveris  - 21-ojoje 12-ąją  (7,5 tšk. iš 12),  Valentinas Partikas - septintojoje 16-ąją ( 4,5 tšk. iš 16) . 

Dar 8 šachmatininkai iš Lietuvos žaidė pusfinaliuose.

Šaltiniai

Išorinės nuorodos 
 Lietuvos šachmatininkai pasaulio taurės šachmatų susirašinėjant turnyruose 
  Korespondencinių šachmatų turnyrai pasaulio taurei laimėti 
  Korespondencinių šachmatų pasaulio taurės veteranų turnyrai 
 Korespondencinių šachmatų turnyrai pasaulio jaunių taurei laimėti 

Korespondenciniai šachmatai